
URBROJ: 01-26/01-1-__
Zagreb, __. _______ 2026.

Z  A  P  I  S  N  I  K


s 4. sjednice Upravnog vijeća Doma za djecu i odrasle – žrtve obiteljskog nasilja „Duga – Zagreb“, održane 12. lipnja 2026. u 9:00, u Zagrebu, na adresi sjedišta ustanove, Ozaljska 93.
 

PRISUTNI ČLANOVI :
· Ana Horvat Vuković
· Sanja Devčić
· Jelena Smirčić
· Rada Borić

ODSUTNI ČLANOVI: 
· Maja Gergorić

  
OSTALI  NAZOČNI:
      -  Dalibor Stanić, računovođa
      -  Željka Barić, ravnateljica
      -  Ivana Kvesić, pravnica, voditeljica Odjela pravno-administrativnih poslova
      -  Doria Jukić, socijalna radnica u ulozi zapisničarke
      
Dnevni red:

1.	Usvajanje zapisnika s 3. sjednice Upravnog vijeća održane 13.03.2026.;
2.	Donošenje Odluke o I. izmjeni i dopuni Financijskog plana za 2026. godinu;
3.	Donošenje Odluke o izmjenama i dopunama Statuta Doma;
4.	Kapacitet skloništa žrtava obiteljskog nasilja;
5.	Razno.


Sjednicu vodi predsjednica Upravnog vijeća Ana Horvat Vuković. Predsjednica pozdravlja sve prisutne i otvara 1. sjednicu Upravnog vijeća, te započinje s prvom točkom dnevnog reda.

I/	Usvajanje zapisnika s 3. sjednice Upravnog vijeća održane 13.03.2026.

Predsjednica podsjeća da je zapisnik poslan s pozivom. Stavlja na glasovanje zapisnik s 3. sjednice Upravnog vijeća.

Nakon provedenog glasovanja utvrđuje se da je jednoglasno donesena sljedeća:


ODLUKA

Usvaja se zapisnik s 3. sjednice Upravnoga vijeća u 2026. godini održane 13.03.2026..g.

 II/ Donošenje Odluke o I. izmjeni i dopuni Financijskog plana za 2026. godinu;

Voditelj računovodstva napominje da su u trenutno aktivnom financijskom planu troškovi savjetovališta izdvojeni u zasebnu proračunsku aktivnost i sredstva se doznačuju zasebnim zahtjevom, a smještaj, psihosocijalni tretman počinitelja nasilja i organizirano stanovanje su spojeni u jednu proračunsku aktivnost: „Redovna djelatnost“. Ovom izmjenom i dopunom financijskog plana se i savjetovalište objedinjuje u proračunsku aktivnost „Redovna djelatnost“. 
Računovođa nadalje detaljno iznosi po stavkama prenamjenjuje na druge stavke prema potrebama u drugoj polovini godine što je sastavni dio prijedloga I. izmjene i dopune financijskog plana koji je poslan nadležnom uredu za unos u rebalans Proračuna grada Zagreba.

Osim izmjena i dopuna na razini sredstava osnivača, Grada Zagreba, izmijenjen je i financijski plan na razini sredstava iz državnog proračuna budući je od strane Ministarstva rada, mirovinskog sustava, obitelji i socijalne politike odobreno sufinanciranje električne energije u skloništu za naredih 6 mjeseci, tj. do kraja rujna 2026.g. Dodatno je odobreno 200,00 eura za higijenske menstrualne potrepštine korisnica na smještaju.

Voditelj računovodstva upoznaje članice Upravnog vijeća da je zaklada H. Stepic CEE Charity iz Beča odlučila nastaviti financirati čuvanje djece u skloništu i u 2026. godini, za što su odobrili 8.000,00 eura. Sredstva odobrena od strane Zaklade su također uvrštena u financijski plan.

Zaklada H. Stepic CEE Charity je odlučila ove godine skupiti dodatna sredstva. Njihov godišnji humanitarni koncert Bečke filharmonije će ove godine biti posvećen Domu Duga – Zagreb. Više o tom koncertu će kasnije pojasniti ravnateljica.

Predsjednica stavlja na glasanje Odluku o o I. izmjeni i dopuni Financijskog plana za 2026. godinu. Nakon provedenog glasovanja utvrđuje se da je jednoglasno donesena sljedeća:

ODLUKA

Usvaja se Odluka o I. izmjeni i dopuni Financijskog plana za 2026. godinu


III/ Donošenje Odluke o izmjenama i dopunama Statuta Doma;

Predsjednica pojašnjava kako je Gradska skupština Grada Zagreba dala prethodnu suglasnost na prijedlog Odluke o izmjenama i dopunama Statuta koju je Upravno vijeće izglasalo na 2. sjednici u 2026. te kako je sada potrebno donijeti navedenu Odluku. Predsjednica stavlja na glasanje Odluku o izmjenama i dopunama Statuta Doma. Nakon provedenog glasovanja utvrđuje se da je jednoglasno donesena sljedeća:

ODLUKA

Usvaja se Odluka o izmjenama i dopunama Statuta Doma

 

IV/ Kapacitet skloništa žrtava obiteljskog nasilja;

Ravnateljica pojašnjava razloge za raspravu o ovoj točki dnevnog reda: 
Kapacitet skloništa je povećan u listopadu 2026.g. s 25 na 32: 12 odraslih i 20 djece. Ravnateljica je na sastanku s pročelnicom nadležnog gradskog ureda prezentirala probleme koji se pojavljuju zbog toga te je dogovoreno da u pisanom obliku uputimo argumente zbog kojih se narušava održavanje kvalitete rada i pružanje socijalnih usluga na razini skloništa.
Članica Smirčić pojašnjava trenutni profil korisnica, pojašnjava kako druga skloništa često ne rade popodne i vikendom, nemaju dežurstva te da je iz tog razloga veći pritisak na „Dugu“. 
Naglašava kako sustav trenutno često ne može namiriti potrebe korisnika.

Predsjednica zaključuje nakon rasprave svih članica da je problematika primljena na znanje, da razumiju problem te podržavaju da ravnateljica dalje u komunikaciji s osnivačem dogovori smanjenje kapaciteta skloništa na 25 korisnika: 10 odraslih i 15 djece.

V/ Razno

Doria Jukić izvještava o provedbi usluge organiziranog stanovanja te iznosi pregled aktualnog stanja korisnica, njihovog napretka i promjena ostvarenih tijekom korištenja usluge. U nastavku se raspravlja o pitanjima stambenog zbrinjavanja korisnica nakon završetka usluge te o mogućnostima daljnjeg razvoja prijelaznih modela stanovanja kao oblika podrške žrtvama obiteljskog nasilja u procesu osamostaljivanja.

Članice Upravnog vijeća informirane su o izletu korisnica organiziranog stanovanja i ravnateljice u Beč, na poziv donatora RBA Zagreb, RBA Beč i Herbert Stpic CEE – fondacije iz Beča.

Sanja Devčić izvještava o provedbi psihosocijalnog tretmana počinitelja nasilja. Navodi kako su trenutno u provedbi tri grupna tretmana te pet individualnih tretmana, dok je tijekom godine u cijelosti proveden tretman počinitelja za 21 osobu, pri čemu se dio korisnika uključio još tijekom 2025. godine. Ističe kako se iz mjeseca u mjesec bilježi povećanje broja žena upućenih na tretman, većinom temeljem kaznenih presuda i izrečenih sigurnosnih mjera. Posebno ukazuje na izazove vezane uz sve češće upućivanje počinitelja na tretman temeljem članka 206. Kaznenog zakona, odnosno u okviru instituta odgode kaznenog progona. Nadalje pojašnjava kako se i u području psihosocijalnog tretmana sve češće susreće sa složenijim profilom korisnika, kod kojih su uz nasilna ponašanja prisutne i druge teškoće te poremećaji. Navodi i povećan broj isključenja iz tretmana, najčešće zbog problema s ovisnostima (nedavni primjer isključivanja korisnika zbog dolaska na susret u alkoholiziranom stanju).

Članic Borić iznosi ideju potencijalne suradnje sa stranim terapeutom koji kroz svoju mrežu povezuje terapeute različitih jezičnih kompetencija s korisnicima koji ne govore hrvatski niti engleski jezik, kako bi im se omogućila dostupnija psihološka podrška. 

Sjednica je zaključena u 10:30

ZAPISNIČARKA:
Doria Jukić

					PREDSJEDNICA  UPRAVNOG  VIJEĆA:
                                                                             Ana Horvat Vuković

